CELEX: 32013D0347
Language: da
Date: 2013-06-28 00:00:00
Title: 2013/347/EU: Kommissionens gennemførelsesafgørelse af 28. juni 2013 om godkendelse af Kroatiens beredskabsplaner til bekæmpelse af en række dyresygdomme (meddelt under nummer C(2013) 3992)  EØS-relevant tekst

2.7.2013   
            
            
               DA
            
            
               Den Europæiske Unions Tidende
            
            
               L 183/13
            
         
      KOMMISSIONENS GENNEMFØRELSESAFGØRELSE
   
   af 28. juni 2013
   om godkendelse af Kroatiens beredskabsplaner til bekæmpelse af en række dyresygdomme
   (meddelt under nummer C(2013) 3992)
   (EØS-relevant tekst)
   (2013/347/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 92/66/EØF af 14. juli 1992 om fællesskabsforanstaltninger til bekæmpelse af Newcastle disease (1), særlig artikel 21, stk. 4, andet afsnit,
   under henvisning til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest (2), særlig artikel 22, stk. 3, andet afsnit,
   under henvisning til Rådets direktiv 2003/85/EF af 29. september 2003 om EF-foranstaltninger til bekæmpelse af mund- og klovesyge, om ophævelse af direktiv 85/511/EØF og beslutningerne 89/531/EØF og 91/665/EØF og om ændring af direktiv 92/46/EØF (3), særlig artikel 72, stk. 7,
   under henvisning til Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza og om ophævelse af direktiv 92/40/EØF (4), særlig artikel 62, stk. 4, andet afsnit, og
   ud fra følgende betragtninger:
   
               (1)
            
            
               Direktiv 92/66/EØF fastsætter fælles foranstaltninger til bekæmpelse af udbrud af Newcastle disease. Direktiv 92/66/EØF fastsætter blandt andet, at hver medlemsstat skal udarbejde en beredskabsplan med angivelse af de nationale foranstaltninger, der skal træffes ved udbrud af Newcastle disease.
            
         
               (2)
            
            
               Direktiv 2001/89/EF fastsætter fælles minimumsforanstaltninger til bekæmpelse af klassisk svinepest. Direktiv 2001/89/EF fastsætter blandt andet, at hver medlemsstat skal udarbejde en beredskabsplan med angivelse af de nationale foranstaltninger, der skal træffes ved udbrud af klassisk svinepest.
            
         
               (3)
            
            
               Direktiv 2003/85/EF fastsætter minimumsforanstaltninger til bekæmpelse af udbrud af mund- og klovesyge uanset virustype. Direktivet fastsætter også forebyggende foranstaltninger, der skal give de kompetente myndigheder og landbrugsbefolkningen mere viden om og gøre dem bedre forberedt på mund- og klovesyge. Direktiv 2003/85/EF fastsætter bl.a., at medlemsstaterne skal opstille en beredskabsplan med angivelse af, hvilke nationale foranstaltninger der skal iværksættes for at skabe større bevidsthed om mund- og klovesyge og forøget beredskab samt beskytte miljøet i tilfælde af et sygdomsudbrud.
            
         
               (4)
            
            
               Direktiv 2005/94/EF fastsætter forebyggende foranstaltninger vedrørende overvågning og tidlig påvisning af aviær influenza, som skal øge de kompetente myndigheders og landbrugets årvågenhed og beredskab over for de risici, denne sygdom er forbundet med. Direktivet fastsætter også minimumsbekæmpelsesforanstaltninger, som skal gennemføres i tilfælde af et udbrud af aviær influenza hos fjerkræ eller andre fugle i fangenskab og tidlig påvisning af eventuel spredning af aviær influenzavirus til pattedyr. Direktiv 2005/94/EF fastsætter blandt andet, at medlemsstaterne skal udarbejde en beredskabsplan i overensstemmelse med bilag X med angivelse af de nationale foranstaltninger, der skal iværksættes i tilfælde af et udbrud af aviær influenza.
            
         
               (5)
            
            
               Rådets forordning (EF) nr. 1099/2009 af 24. september 2009 om beskyttelse af dyr på aflivningstidspunktet (5) indeholder bestemmelser om aflivning af dyr, der avles eller holdes med henblik på fremstilling af fødevarer, uld, skind, pelsværk og andre produkter, samt aflivning af dyr med henblik på sanering og om dermed forbundne aktiviteter. Forordning (EF) nr. 1099/2009 fastsætter blandt andet, at de planlagte bedøvelses- og aflivningsmetoder og de tilhørende standardprocedurer til sikring af overholdelse af forordningens bestemmelser skal indgå i de beredskabsplaner, som EU-retten om dyresundhed foreskriver, på grundlag af den hypotese, der opstilles i beredskabsplanen, vedrørende omfanget af og stedet for de formodede sygdomsudbrud.
            
         
               (6)
            
            
               Men henblik på sin tiltrædelse af Unionen den 1. juli 2013 har Kroatien forelagt Kommissionen sine beredskabsplaner for Newcastle disease, klassisk svinepest, mund- og klovesyge og aviær influenza til gennemgang og godkendelse.
            
         
               (7)
            
            
               Planerne, som ændret af Kroatien efter forslag fra Kommissionen under gennemgangen, opfylder kriterierne i henholdsvis direktiv 92/66/EØF, 2001/89/EF, 2003/85/EF og 2005/94/EF. Derudover indeholder planerne de nødvendige elementer for at opfylde kravene i forordning (EF) nr. 1099/2009. Forudsat at planerne gennemføres effektivt og regelmæssigt opdateres, gør de det muligt at nå målene i direktiv 92/66/EØF, 2001/89/EF, 2003/85/EF og 2005/94/EF og i forordning (EF) nr. 1099/2009. Planerne bør derfor godkendes ved denne afgørelse.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Følgende beredskabsplaner forelagt af Kroatien den 11. maj 2013 godkendes:
   
               a)
            
            
               beredskabsplanen med angivelse af, hvilke nationale foranstaltninger der skal iværksættes ved udbrud af Newcastle disease, jf. artikel 21, stk. 1, i direktiv 92/66/EØF.
            
         
               b)
            
            
               beredskabsplanen med angivelse af, hvilke nationale foranstaltninger der skal iværksættes ved udbrud af klassisk svinepest, jf. artikel 22, stk. 1, i direktiv 2001/89/EF.
            
         
               c)
            
            
               beredskabsplanen med angivelse af, hvilke nationale foranstaltninger der skal iværksættes for at skabe større bevidsthed om mund- og klovesyge og forøget beredskab samt beskytte miljøet i tilfælde af et sygdomsudbrud, jf. artikel 72, stk. 1, i direktiv 2003/85/EF.
            
         
               d)
            
            
               beredskabsplanen med angivelse af, hvilke nationale foranstaltninger der skal iværksættes i tilfælde af et udbrud af aviær influenza, jf. artikel 62, stk. 1, i direktiv 2005/94/EF.
            
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 28. juni 2013.
      
         
            På Kommissionens vegne
         
         Tonio BORG
         
         
            Medlem af Kommissionen
         
      
   
   
      (1)  EFT L 260 af 5.9.1992, s. 1
   
   
      (2)  EFT L 316 af 1.12.2001, s. 5
   
   
      (3)  EUT L 306 af 22.11.2003, s. 1
   
   
      (4)  EUT L 10 af 14.1.2006, s. 16
   
   
      (5)  EUT L 303 af 18.11.2009, s. 1